Манчестер Сити

Хөлбөмбөгийн Манчестер Сити баг () нь Английн Премьер лигт тоглодог хөлбөмбөгийн баг юм.

Анх 1880 оны арваннэгдүгээр сард St. Mark's (West Gorton) нэртэйгээр тоглолтоо хийж байсан гэдэг бөгөөд 1887 оноос 1894 оныг хүртэл Ardwick Association Football Club (Эрдрюкийн Хөлбөмбөгийн баг) нэрээр явсаар өнөөгийн нэрээ олсон түүхтэй юм. Тус баг 1960 оны сүүл болон 1970 оны эхэн дунд үеүүдэд шилдэг амжилтуудаа үзүүлж байсан бөгөөд энэ хугацаанд «Лигийн АШТ», «АХХ-ны цом», «Лигийн цом» болон Европын цомтой багуудын цом зэрэг том тэмцээнүүдэд Жо Мерсер, Малкольм Аллисон нарын удирдлаган дор Колин Белл, Майк Саммерби болон Францис Ли нарын шилдэг тоглогчдоор ахлуулсан бүрэлдэхүүн аваргалсан байдаг байна. 

Манчестер Сити 1976 онд «Лигийн цомд» түрүүлсэнээс хойш томоохон тэмцээний түрүүг аваагүй л байгаа. 1995-96 оны улирлаар хангалтгүй тоглолт үзүүлэн Премьер лигээс унаж гурван жилийн хугацаанд доод дивизүүдэд тоглохдоо мөн л адил тааруухан амжилт үзүүлж байсныг дурдах юун. 2008 онд «Абу Даби Юнайтед групп»-т худалдагдсанаар энэ багийн санхүүгийн байдал хүчирхэгжин олон тооны шилдэг тоглогчдыг бүрэлдэхүүндээ нэгтгэсэн наймааг дараалан хийсээр байгаа юм. Тус багийг одоо Италийн шилдэг мэргэжилтэн [Роберто Манчини]] дасгалжуулж байгаа.

 Түүх 
Манчестер Сити багийн үүсэл 1880 онд Манчестерийн зүүн хэсгийн «Гордон» дүүрэгт Анна Коннел бусад нөхдийн хамтаар байгуулсан хөлбөмбөгийн «St. Mark's (West Gorton)» багаас эхэлнэ. 1875 он болон түүнээс өмнөх жилүүдэд «Гэгээн Маркын сүмийн» нэр дээр тоглодог байсан крикетийн спортын багийг сүмийн ажилтан Уильям Бийстоу p58 гэгч хэлбэрийг нь өөрчлөн ийн байгуулсан гэдэг. 1887 онд «Эрдрюк» дүүргийн «Хайд Роуд» цэнгэлдэх хүрээлэнд эзэн багийн тоглолтоо хийхээр болж, багийн нэрээ «Ardwick Association Football Club» болгон өөрчилсөн p23 бөгөөд 1892 онд «Английн хөлбөмбөгийн лигийн» гишүүнээр элсэн шинээр зохиогдох болсон «хоёрдугаар дивизээс» мэргэжлийн гараагаа эхэлжээ. 1893-94 оны улирал санхүүгийн хүндрэлээс шалтгаалан өөрчлөлт хийсэн бөгөөд бүр нэрээ хүртэл сольсон юм. Энэ үеэс «Хөлбөмбөгийн Манчестер Сити баг» нэртэйгээр тоглох болсон түүхтэй.Ward, The Manchester City Story, p8

Сити анхны шагналаа 1899 онд хоёрдугаар дивизэд түрүүлэн авч улмаар Английн хөлбөмбөгийн «тэргүүн дивизэд» дэвшсэн байдаг ба thumb|right|200px|1904 оны «АХХ-ны цомд» түрүүлсэн Манчестер Сити багийнхан1904 оны дөрөвдүгээр сарын 23-нд Болтон Уондерерс багийг 1-0 харьцаагаар хожин «АХХ-ны цомд» түрүүлснээр томоохон тэмцээний анхны түрүүгээ авсан нь байв. Энэ үедээ «Дубльдэх» (Лиг ба Цомын түрүү) боломжоо лигт хоёрдугаар байрт орсоноор алджээ.James, Manchester City – The Complete Record, p32 Дараагийн улирал нь буюу 1906 онд Ситигийн санхүүгийн байдал тун хүндэрсэн тул Билли Мэрэдит тэргүүтэй арван долоон тоглогчоо Манчестер Юнайтед багт шилжүүлснээр Ситигийн амжилт зогсонги байдалд орсон юм.James, Manchester:The Greatest City, pp 59–65. «Хайд Роуд» цэнгэлдэх хүрээлэн нь 1920 онд түймэрт автан сүйдэж 1923 шинээр баригдсан «Мейн Роуд» цэнгэлдэх хүрээлэнд шилжсэн байна. 

1930-аад он, Манчестер Сити «АХХ-ны цомын» шигшээ тоглолтонд дараалан шалгарахдаа 1933 онд Эвертонд ялагдсан бол 1934 онд Портсмутыг ялж байв.Ward, The Manchester City Story, pp31–33 1937 онд «нэгдүгээр дивиз» буюу тэргүүн дивизийн анхны түрүүгээ авсан ч дараа улирал нь хоёрдугаар дивиз рүү унав.

Хорин жилийн дараа довтлогч Дон РевегийнАнглийн Эзэнт гүрний одонт «Ревегийн төлөвлөгөө» хэмээн нэр нь түгсэн тоглолтын оновчтой шийдлээрээ 1930-аад онд үзүүлсэн амжилтаа Сити давтаж, «АХХ-ны цомын» шигшээ тоглолтонд 1955, 1956 онуудад шалгарсан ба мөн урьдын адил эхний удаад нь ялагдаж, хоёр дахид нь ялж байв. Бүх цаг үеийн хамгийн шилдэг шигшээ тоглолтуудын нэг 1956 оны шигшээ тоглолт нь Ситигийн хаалгач Берт Траутманы тоглолтын үеэр хүзүүгээ бэртээсэн ч тоглолтын цаг дуустал хэрхэн тэсч байсанаар нь хөлбөмбөг сонирхогчдын санаанд буудаг. 

1963 онд хоёрдугаар дивизэд унаснаар Ситигийн тоглолтыг үзэх үзэгчдийн тоо эрс буурсан байсныг 1965 оны нэгдүгээр сард «Свиндон Таун» багтай талбай дээрээ хийсэн тоглолтын 8,015 үзэгчдийн тооноос харж болохоор юм.Ward, The Manchester City Story, p57 1965 оны зун Жо Мерсер болон Малколм Аллисон нар багийг дасгалжуулахаар томилогджээ. Тэдний удирдлаган дор Ситичүүд хоёрдугаар дивизээ тэргүүлэн дэвшсэн ба Майк Саммерби, Фрэнсис Ли ба Колин Белл нарын тоглогчдыг эгнээндээ элсүүлж тун чухал шийдвэр гаргасан ажээ.Penney, Manchester City – The Mercer-Allison Years, pp27–36 Хоёр жилийн дараа буюу 1967-68 оны улирал Манчестер Сити Лигийн АШТ-д хоёр дахь түрүүгээ сүүлийн тойргийн тоглолтонд Ньюкасл Юнайтед багийг 4-3 харьцаагаар хожин авсан юм. Тэдний ард хөрш баг Манчестер Юнайтед хоёр онооны зөрүүтэйгээр шалгарсан байв.Penney, Manchester City – The Mercer-Allison Years, pp37–56 Улмаар 1969 онд «АХХ-ны цомын» ээлжит түрүүгээ авч 1970 онд Австрийн Вена хотноо зохиогдсон Европын цомтой багуудын цомын шигшээ тоглолтонд Польшийн «Гурник Зарбзе» багийг 2-1 харьцаагаар хожин түрүүлэв.Gardner, The Manchester City Football Book No. 2, pp13–22 Мөн л тухайн улирлаа «Лигийн цомд» аваргалсанаар Европын цом болон дотоодын цомыг нэг улиралд авсан Английн хоёр дахь баг болон түүхнээ тэмдэглэгдсэн байна. 

1970-аад он, Сити «Лигийн аварга» болоход ганц оноо дутсан болон шигшээ тоглолтонд бүдэрсэнийг эс тооцвол ерөнхийдөө амжилтын буухиагаа үргэлжлүүлж байсан гэхэд болно.James, Manchester City – The Complete Record, pp410–420 Манчестер Ситигийн хөгжөөн дэмжигчдийн сэтгэлд хоногшин үлдсэн тоглолт нь яахын аргагүй 1973-74 оны улирлын сүүлийн тойргийн тоглолт. Мөнхийн өрсөлдөгч Манчестер Юнайтед багт ус агаар мэт хэрэгтэй сүүлийн тойргийн тоглолтондоо Ситид талбай дээрээ 1-0 харьцаагаар ялагдаж доод дивиз рүү унасан явдал юм.Ward, The Manchester City Story, p70 1976 оны «Лигийн цомын» шигшээ тоглолтонд Ньюкасл Юнайтед багийг 2-1 харьцаагаар хожин хоёр дахь удаагаа түрүүлсэн бол 1976-77 оны улирал Ливерпүүлийг лигийн аварга болоход нэг онооны зөрүүгээр ард нь хоцорч байв. 

Түүнээс хойш Манчестер Сити лигийн тэргүүлэх өрсөлдөөнөөс гадуур явсаар 1986-87 оны улирал Астон Вилла багийн хамтаар доод дивиз рүү унаж, 1988-89 оны улирал Челси багийн хамт дэвшин Петер Рейдийн удирдлаган дор дээд лигтээ 1991, 1992 онуудад тэргүүлэх өрсөлдөөнд буюу тавдугаар байраар шалгарах болсон байна.James, Manchester City – The Complete Record, p68 1992 онд Премьер лиг байгуулагдсан анхны улирлаар есдүгээр байраар шалгарч байсан бол 1996 онд доод лиг болон шинэчилэгдсэн «нэгдүгээр дивиз» рүү унах хүртлээ гурван улирлын турш доогуур өрсөлдөж байв. Бүр хангалтгүй амжилт үзүүлэн 1998 онд хоёрдугаар дивиз рүү унаж Европын болон дотоодын цомын эзэн болж түүчээ нь болж байсан багийн хувьд хангалтгүй үзүүлэлт болж байсныг дурдах ёстой байх.

Дээрх эгзэгтэй байдалд хүрсэн багийн шинэ дарга Дэвид Бернштэйн хэмээх эрхэм санхүүгээс авахуулаад олон асуудлыг шийдсэнээр 2001 онд тэргүүн дивиздээ эргэн ирж гарч ирсэн юм. p177 2002 онд унасанаас хойш дахин Премьер лигээс хөдлөөгүй байгаа.Manchester City – The Complete Record, p265 
2002-03 оны улирал «Мейн Роуд» цэнгэлдэх хүрээлэн дэх сүүлийн тоглолт нь нилээд онцлогтой. Манчестер Юнайтед багийг хожиж 13 жил үргэлжилсэн «дербигийн» хожигдлоо зогсоосон явдал байлаа. 2003 онд улирал дуусах үеэр «Сити оф Манчестер» хэмээх шинэ цэнгэлдэх хүрээлэн рүү шилжсэн түүхтэй. Шинэ гэртэй болсон Манчестер Сити багийнхан анхны дөрвөн улирлаа хүснэгтийн дундуур бичигдэж өнгөрөөв. Багийн удирдлагууд Английн шигшээ багийн дасгалжуулагч асан Свен Горан Эрикссоныг 2007 онд багийн дасгалжуулагчаар томилсон ч төдийлөн амжилттай байж чадаагүй тул 2008 оны зургаадугаар сарын 4-нд Марк Хьюзийг томилжээ. Eriksson was replaced by Mark Hughes two days later on 4 June 2008. 

Багийг 2008 оны наймдугаар сард «Абу Даби Юнайтед групп» худалдан авав. Ингэснээр юун түрүүнд өндөр зэрэглэлийн тоглогчдыг үнэ хаян худалдан авах алхмуудын эхлэл Бразил тоглогч, Робиньог Испаний Реал Мадрид багаас худалдан авсанаар тавигдсан юм. Түүнийг 32.5 сая фунт стерлингээр авсан бөгөөд тухайн улирал Сити аравдугаар байраар шалгарч, «УЕФА-гийн цомын» тэмцээний дөрөвний нэг шигшээд шалгарав. 2009 оны зун Гарет Бэрри, Роке Санта Крус, Коло Туре, Эммануэль Адебайор, Карлос Тевес болон Жолеон Лескотт нарыг худалдан авахад 100 сая фунт стерлинг зарцуулсан нь урьд хожид тохиолдож байгаагүй наймаа байв. 

2009 оны арванхоёрдугаар сарын 19-нд Марк Хьюзийн халааг Роберто Манчини авсан томилогдсон билээ. Сити түүний удирдлаган дор 2009-10 оны улирлаар тавдугаар байр эзлэн 2010-11 оны Аваргуудын лигийн тэмцээнд оролцох боломжоо алдсан хэдий ч Европын лигт өрсөлдөх юм. 2010-11 оны улирлын тоглолт эхлэхийн өмнө Жером Боатенг, Яя Туре, Давид Силва, Александар Коларов болон Марио Балотелли нарын шилдэг залуу тоглогчдыг эгнээндээ элсүүлж бүрэлдэхүүний хүчийг зузаатгасан байна.
 Тоглогчид 

Сүүлд шинэчилсэн нь: 2011 оны долоодугаар сарын 18.
 Одоогийн бүрэлдэхүүн 

 Хүндэтгэлийн дугаар 

 Шагналууд 
 Дотоодын 
 Нэгдүгээр дивизUp until 1992, the top division of English football was the Football League First Division; since then, it has been the FA Premier League. At the same time, the Second Division was renamed the First Division, and the Third Division was renamed the Second Division.
 Түрүү (2): 1936–37, 1967–68
 Хоёрдугаар байр (3): 1903–04, 1920–21, 1976–77

 Хоёрдугаар дивиз / Нэгдүгээр дивиз
 Түрүү (7): 1898–99, 1902–03, 1909–10, 1927–28, 1946–47, 1965–66, 2001–02
 Хоёрдугаар байр (4): 1895–96, 1950–51, 1936–37, 1999–2000

 Хоёрдугаар дивиз
 Плей-оффийн аварга: 1998–99

 АХХ-ны цом
 Түрүү (4): 1904, 1934, 1956, 1969, 2011
 Хоёрдугаар байр (4): 1926, 1933, 1955, 1981

 Лигийн цом
 Түрүү (2): 1970, 1976
 Хоёрдугаар байр (1): 1974

 Charity Shield / Коммунити Шиелд
 Түрүү (3): 1937, 1968, 1972.
 Хоёрдугаар байр (4): 1934, 1956, 1969, 1973. 

 Full Members Cup
 Хоёрдугаар байр (1): 1986

 Европын 
 Европын цомтой багуудын цом
 Түрүү (1): 1970
 Цэнгэлдэх хүрээлэн 

 Эшлэл 














 Холбоос 
 Манчестер Сити багийн албан ёсны вэбсайт
 Хөгжөөн дэмжигчдийн албан ёсны сайт
 Манчестер Сити багийг дэмжигч бүсгүйчүүдэд зориулсан вэбсайт


Ангилал:Английн хөлбөмбөгийн баг
Ангилал:Премьер лигийн баг
Ангилал:Английн хөлбөмбөгийн цомын эзэн